ועדת העבודה, הרווחה והבריאות, כנסת 20, פרוטוקול מספר 592, 2017-07-25 08:48

אלי אלאלוף: בוקר טוב לכולם.

אלי אלאלוף: היום ה-25 ביולי 2017, ב' באב התשע"ז, השעה 8:48 ואני מתכבד לפתוח את ישיבת ועדת העבודה, הרווחה והבריאות.

אלי אלאלוף: יש כאן החלטה בדבר תיקון טעות בחוק התכנית הכלכלית (תיקוני חקיקה ליישום המדיניות הכלכלית לשנות התקציב 2015 ו-2016), התשע"ו-2015 (הגנה על בריאות הציבור) (מזון).

אלי אלאלוף: זה בחוק ההסדרים הקודם.

<נעה בן שבת: למעשה מדובר בתיקונים טכניים, ממש השמטות ועדכוני טעויות דפוס שנפלו בחוק המזון, בתיקון שנעשה בחוק הגנה על בריאות הציבור (מזון).

<נעה בן שבת: התיקון נעשה לפי סעיף 10(א) לפקודת סדרי שלטון ומשפט ואלה רק עניינים שהם טכניים במהותם.

<נעה בן שבת: טעויות דפוס שנפלו.

<נעה בן שבת: אני אעבור עליהם בקצרה.

<נעה בן שבת: בסעיף 1, פסקה (א), יש לנו תיקון בשם החוק.

<נעה בן שבת: במקום "להארכת תוקפן" זה צריך להיות "לתיקון ולהארכת תוקפן".

<נעה בן שבת: אחרי כן בסעיף קטן (ב) אנחנו מדברים על שתי הגדרות שהיו בסעיף 177 לחוק, זאת אומרת, בפרק הפיקוח הווטרינרי.

<נעה בן שבת: במהלך שלבי הניסוח האחרונים התכוונו להעביר אותם להגדרות הכלליות אבל אגב כך הן נשמטו.

<נעה בן שבת: ההפניה אליהן נשארה.

<נעה בן שבת: בסעיף קטן (ג), הגדרה של רופא ממשלתי, נשארה הפניה אליהן בטעות אבל הן לא שם ולא שם ושתי ההגדרות האלה של מנהל היחידה הווטרינרית ומנהל השירותים הווטרינריים, שתיהן צריכות לחזור לנוסח.

<נעה בן שבת: הן ממש נשמטו.

<נעה בן שבת: יצאו מסעיף והיו אמורות לעבור אבל לא הועברו.

<נעה בן שבת: בהתאם גם ההגדרה של רופא ממשלתי, לא צריך שם את ההפניה של מנהל היחידה הווטרינרית לסעיף 177 כי שם אין הגדרה וההגדרה הזאת מוגדרת כבר בכל החוק.

<נעה בן שבת: בסעיפים הבאות, פסקאות (2), (3) ו-(4), נוגעות לסעיף 97.

<נעה בן שבת: מופיע שם כאילו יש סימון של סעיף קטן (א) ואין בכלל סעיף קטן (ב).

<נעה בן שבת: סעיף (5) ו-(6), שוב שיבושים של מלים.

<נעה בן שבת: במקום זה, זו.

<נעה בן שבת: במקום תעודה, תעודת.

<נעה בן שבת: כך גם בסעיף (7).

<נעה בן שבת: בסעיף קטן (8) נשמטה המילה בסעיף 320 ומופיע רק המספר 320.

<נעה בן שבת: בסעיף (9), גם עניין מאוד טכני.

<נעה בן שבת: במקום הוראה, צריך להיות הוראת.

<נעה בן שבת: סעיף 267, בנוסח המקורי סעיף 289א, מדובר שם על סוגים מסוימים של משווקים ויצרנים.

<נעה בן שבת: דובר על כך שאם מי שמתקיימת בו ההוראה, הממונה לא יטיל עליהם – היה כתוב שם לא יטיל על העוסק.

<נעה בן שבת: בשינוי הסדר של הסעיף, המלים לא יטיל על העוסק עברו למעלה ונשאר שם על העוסק, למרות שמדובר על אנשים אחרים.

<נעה בן שבת: לשם הבהרה אני אקרא את הסעיף כי זה באמת לא ברור.

<נעה בן שבת: אני קוראת מהנוסח שהיה נוסח להצבעות ביום 4 בנובמבר.

<נעה בן שבת: הסעיף אמר: "על אף האמור בסעיפים 287 ו-288 – הפסקאות הרלוונטיות – החזיק משווק שאינו יצרן או יבואן של המזון שחל עליו תקן רשמי באישור מאת היצרן או היבואן לפי העניין בדבר התאמת המצרך לדרישות התקן הרשמי או אם סומן המצרך בתו תקן, לא יטיל הממונה על העוסק עיצום כספי לפי הוראות אותם סעיפים קטנים".

<נעה בן שבת: זאת אומרת, אנחנו מדברים על אותו משווק של היצרן ו/או היבואן שיש בידו אישור על ההתאמה לתקן ואז אמרו שלא יטילו עליו עיצום כספי.

<נעה בן שבת: כיוון שהשתנה סדר הסעיפים, בטעות נשארו המלים "על העוסק" וכמובן זאת לא המשמעות בה דובר ולא המשמעות שאושרה ולכן המלים האלה מיותרות.

<נעה בן שבת: בסעיף 275, אנחנו מדברים באותו סעיף גם על התראה וגם על הוראה.

<נעה בן שבת: בטעות השתבשו לנו המלים וזה צריך להיות אותה הוראה.

<נעה בן שבת: הפניה לחוק המועצה לענף הלול, נשכח אזכור לסעיף קטן (א).

<נעה בן שבת: סעיף 317 הוא סעיף שקובע תחולה מיוחדת לגבי כוחות הביטחון.

<נעה בן שבת: בטעות הפנינו לא לסעיף שמדבר על תחולה על המדינה שממנו מסתייגים אלא לסעיף אחר.

<נעה בן שבת: גם זה תיקון של הפניה.

<נעה בן שבת: גם בסעיף (14), שם החוק או שנת החוק.

<נעה בן שבת: את כל התיקונים האלה אנחנו מבקשים מהוועדה לאשר שאכן מדובר בתיקוני טעות ולאפשר לנו לתקן אותם בלי צורך בתיקוני חקיקה.

<נעה בן שבת: הדברים האלה עלו.

<נעה בן שבת: ניסינו לאסוף תיקוני חקיקה לאורך הזמן ועכשיו משהגיע תיקון ראשון לחוק הגנה על בריאות הציבור (מזון) שאושר אתמול, רצינו להביא גם את התיקונים האלה.

<נעה בן שבת: יתכן שהם לא היחידים, אבל זה מה שמצאנו עד כה.

אלי אלאלוף: כל הכבוד לעבודת הנמלים הזו.

אלי אלאלוף: ללכת לחפש כל פסיק.

אלי אלאלוף: משרד הבריאות, היועצת המשפטית, יש לך הערות?

<שרון גוטמן: לא.

<שרון גוטמן: אנחנו מברכים על העבודה שנעשתה.

אלי אלאלוף: בראוו למי שעבד.

אלי אלאלוף: מי בעד אישור התיקונים כפי שהוסברו?

אלי אלאלוף: מי נגד?

אלי אלאלוף: בעד – פה אחד

אלי אלאלוף: התיקונים אושרו פה אחד.

אלי אלאלוף: תודה רבה.